recursal/SuperWikiNEXT-32B huggingface dataset:
பத்மினி பிரியதர்சினி சகோதரி படத்தில்
**பத்மினி பிரியதர்சினி** (*Padmini Priyadarshini*) என அழைக்கப்பட்ட **பத்மினி இராமச்சந்திரன்** (*Padmmini Ramachandran*, செப்டம்பர் 8, 1944 - சனவரி 17, 2016) ஒரு தென்னிந்திய பரத நாட்டியக் கலைஞரும், திரைப்படத் துணை நடிகையும் ஆவார். 1950களின் பிற்பகுதியில் சில தமிழ், கன்னட, இந்தி மொழித் திரைப்படங்களில் நடித்துள்ளார்.

வாழ்க்கைக் குறிப்பு
-------------------

பத்மினி பிரியதர்சினி கேரள மாநிலத்தில் மாவேலிக்கரா என்ற ஊரில் பிறந்தவர். சென்னையில் வளர்ந்தவர். பின்னர் பெங்களூரில் நடனப் பள்ளி ஒன்றை ஆரம்பித்து, சிறந்த பல நடனக் கலைஞர்களை உருவாக்கினார். தனது நடனப் பள்ளி மாணவரக்ளுடன் ஐக்கிய இராச்சியம், அமெரிக்கா போன்ற பல நாடுகளுக்கு சென்று நடன நிகழ்ச்சிகளை நடத்தியுள்ளார். அகாதமி விருது பெற்ற லைஃப் ஒஃப் பை (2012) திரைப்படத்தில் நட்டுவனாராக நடித்தார்.

குறிப்பிடத்தக்க தமிழ்ப் படங்கள்
-------------------------------

நடனக் கலைஞராகத் தனது பணியை ஆரம்பித்த பத்மினி, பல தமிழ், தெலுங்கு, கன்னட, இந்தித் திரைப்படங்களில் நடித்துள்ளார். சகோதரி படத்தில் ஆனந்தக்கோனாரின் (ஜே. பி. சந்திரபாபு) முறைப்பெண்ணாகவும், பாலாஜியை மயக்குபவராகவும் பால்காரி வேடத்தில் நடித்தார்.

பாத காணிக்கை படத்தில் சந்திரபாபுவின் ஜோடியாக நகைச்சுவை வேடத்தில் நடித்தார்.

நடித்த (சில) திரைப்படங்கள்
--------------------------

#### தமிழ்

1. நெஞ்சம் மறப்பதில்லை
2. பாத காணிக்கை
3. சகோதரி
4. தேனிலவு
5. பாக்தாத் திருடன்
6. பெற்ற மனம்
7. தெய்வபலம்
8. இரத்தினபுரி இளவரசி
9. இருவர் உள்ளம்
10. மகாலட்சுமி
11. தாயைப்போல பிள்ளை நூலைப்போல சேலை
12. விடிவெள்ளி
13. அன்னையின் ஆணை (நடனம்)
14. இரு சகோதரிகள் (நடனம்)
15. பக்த மார்க்கண்டேயா (நடனம்)

#### கன்னடம்

1. பெத்தட கல்லா
2. பக்த மார்க்கண்டேய
3. ராயர சோஸ்
4. ஜெகஜோதி பஸ்வேஸ்வரா

#### இந்தி

1. தில் ஹி தோ ஹை
2. தோ பெஹெனென் (1959)

மேற்கோள்கள்
-----------

1. ↑  Padmini Ramachandran - Profile, அணுக்கம்: 04-04-2017
2. ↑  Life of Pi dance teacher Padmini passes away, Bangalore Mirror, 17-01-1976, அணுக்கம்: 04-04-2017
3. ↑  From 'Ratnapuri Ilavarasi' to 'Life of Pi': The Last Of the Classical Padminis, The News Minute, அணுக்கம்: 4-04-2017
4. ↑  "Blast from the past - Sahodari (1959) - The Hindu". thehindu.com. 2016-10-06 அன்று பார்க்கப்பட்டது.
5. ↑  "Paatha Kaanikkai 1962 - The Hindu". thehindu.com. 2016-10-06 அன்று பார்க்கப்பட்டது.
6. ↑  "Nenjam Marapathillai 1963 - The Hindu". thehindu.com. 2016-10-06 அன்று பார்க்கப்பட்டது.
7. ↑  ராண்டார் கை (24-08-2013). "Blast from the Past  - Vidivelli (1960)". *தி இந்து*. Archived from the original on 2013-09-10. .
8. 1 2 3 4  Padmini Priyadarshini: Filmography
9. ↑  Dil Hi To Hai (1963) Full Cast & Crew
10. ↑  Do Behnen (1959) Full Cast & Crew
**அக்ஷயா** (*Akshaya Rao*) என்பவர் இந்திய திரைப்பட நடிகை ஆவார். இவர் தமிழ் படங்களில் தோன்றியுள்ளார். பிரபல நடிகை சாயா தேவியின் பேத்தி ஆவார்.

தொழில்
------

அக்ஷயா ராவ் தமிழ் படங்களில் முன்னணி வேடங்களில் நடிப்பதற்கு முன்பு, கோவில்பட்டி வீரலட்சுமி (2003) படத்தில் சிம்ரனுடன் துணைப் பாத்திரத்தில் தனது நடிப்பு வாழ்க்கையைத் தொடங்கினார். இன்றுவரை இவருக்கு பெரிய பெயர் வாங்கிக்கொடுத்த தமிழ் படமாக *கலாபக் காதலன்* (2006) உள்ளது. அப்படத்தில் ஆர்யாவின் கதாபாத்திரத்தின் மைத்துனியாக, அவரைக் கவர விரும்புபவராக எதிர்மறையான பாத்திரத்தில் நடித்திருந்தார். 2000 களின் பிற்பகுதி முழுவதும் குறைந்த செலவில் எடுக்கபட்ட தமிழ் படங்களில் இவர் தொடர்ந்து நடிதுவந்தார், குறிப்பாக மு. கருணாநிதி எழுதிய *உளியின் ஓசை* (2008) மற்றும் விசயகாந்து நடித்த *எங்கள் ஆசான்* போன்ற படங்களில் நடித்தார். 2012 ஆம் ஆண்டளவில், ஐம்பதுக்கும் ஆசை வரும், மன்மத ராஜ்ஜியம், பட்டிக்காட்டு மாப்பிள்ளை, தசையினை தீ சுடினும் மற்றும் தெலுங்கு திரைப்படமான நாக்கண்டு ஒக்கடு உள்ளிட்ட படங்கள் இவரை ஒப்தம் செய்து தொடங்கப்பட்டன, ஆனால் அவை முழுமையடையாமல் போயின.

2014 ஆம் ஆண்டில், சுதீப் ரஞ்சன் சர்க்காரின் இந்தி சோதனை திரைப்படமான உம்ஃபோர்முங்: தி டிரான்ஸ்ஃபர்மேஷன் (2014) படத்தில் இவர் முக்கிய கதாபாத்திரத்தில் நடித்தார். இந்த படம் விமர்சன ரீதியாக பாராட்டுகளைப் பெற்று சர்வதேச அளவில் பல்வேறு திரைப்பட விழாக்களில் திரையிடப்பட்டது.

திரைப்படவியல்
-------------

| ஆண்டு | படம் | கநாபாத்திரம் | குறிப்புகள் |
| --- | --- | --- | --- |
| 2003 | *கோவில்பட்டி வீரலட்சுமி* |  |  |
| 2003 | *பார்த்திபன் கனவு* | மேகலா |  |
| 2004 | *சகா* |  |  |
| 2004 | *மனசுக்குள்ளே* | விஜி |  |
| 2006 | *மதராசி* | கீதா |  |
| 2006 | *கலாபக் காதலன்* | கண்மணி |  |
| 2008 | *பழனியப்பா கல்லூரி* | மடோனா |  |
| 2008 | *உளியின் ஓசை* | முத்துநாகை |  |
| 2009 | *கஜா* | பூஜா |  |
| 2009 | *எங்கள் ஆசான்* | விஜி |  |
| 2011 | *உயர்திரு 420* | சாவித்ரி |  |
| 2016 | *உம்ஃபோர்முங்: தி டிரான்ஸ்ஃபர்மேஷன்* | கஸ்தூரி | இந்தி படம் |
| 2019 | *யாளி* |  | இயக்குனராகவும் |

குறிப்புகள்
-----------

1. ↑  "Nakantu Okaru Muhurat". 30 மே 2012 அன்று பார்க்கப்பட்டது.
2. ↑  "Archived copy". 27 October 2010 அன்று மூலம் பரணிடப்பட்டது. 17 November 2009 அன்று பார்க்கப்பட்டது.CS1 maint: archived copy as title (link)
இக்காலத்தில் திருச்சிக்கும் கரூருக்கும் இடையில் பெட்டவாய்த்தலை என்னும் பெயருடன் விளங்கும் ஊர் சங்ககாலத்தில் **போர்வை** என வழங்கப்பட்டது.

போர் என்னும் ஊரைப் போர்வை என்றும், போஒர் என்றும் சங்கப்பாடல்கள் குறிப்பிடுகின்றன. போர் என்றவுடன் சண்டை நினைவுக்கு வந்துவிடும். இதிலிருந்து வேறுபடுத்திக் காட்ட ஊர்ப்பெயரைப் போஒர் என்றனர். இவ்வூர் போர்களமாகவும் மாறியது. அப்போது திருப்போர்ப்புறம் எனப்பட்டது. இங்குப் பாடிவீடு அமைக்கப்பட்ட இடம் கட்டூர் எனப்பட்டது. 

காவிரி ஆற்றிலிருந்து பிரிந்த வாய்க்கால் புதவு என்னும் மதகடைப்புப் பலகையின் வழியாக ஓடி இந்த ஊரின் படப்பை நிலத்தை வளப்படுத்தியதாகச் சங்கப்பாடல் குறிப்பிடுகிறது.

காவிரி ஆற்றிலிருந்து உய்யக்கொண்டான் ஆறு பிரியும் இடத்திலுள்ள பெட்டவாய்த்தலை என்னும் ஊரே இந்தப் போர்வை என்னும் ஊர். காவிரியாற்று நீர் உய்யக்கொண்டான் ஆற்றுப் புதவத்தில் பொரூஉம் இடம் போஒர். பயிர்களை விளைவித்து மக்களை உய்யக்கொண்ட ஆறு உய்யக்கொண்டான் என்னும் பெயரைப் பெற்றது.

போர்வைக் கோப்பெருநற்கிள்ளி ஆட்சி
--------------------------------

சோழ அரசன் தித்தன் உறையூரில் ஆண்டுகொண்டிருந்தபோது அவன் மகன் கோப்பெருநற்கிள்ளி இவ்வூரின் ஆட்சிப் பொறுப்பினை ஏற்றிருந்தான். இந்தக் கிள்ளி ஆமூர் மல்லனை மற்போரில் வீழ்த்தியவன். நக்கண்ணையார் என்னும் புலவர் இவன்மீது கொண்டிருந்த ஒருதலைக்காமம் என்னவாயிற்று என விளங்கவில்லை.

பழையன் ஆட்சி
------------

சோழன் இந்த ஊரை ஆளும் உரிமையைத் தன் படைத்தலைவன் பழையன் என்பவனிடம் ஒப்படைத்திருந்தான்.

செங்கணான் போர்
--------------

சேரமான் கணைக்கால் இரும்பொறை என்னும் சேர மன்னன் சோழன் செங்கணானொடு திருப்போர்ப்புறம் என்னும் ஊரில் போரிட்டபோது பற்றுக்கோட்பட்டுக் குடவாயிற்கோட்டத்துச் சிறையில் கிடந்து, தண்ணீர் தா என்று பெறாது, பெயர்த்துப் பெற்று, உண்ணான் சொல்லித் துஞ்சிய பாட்டு ஒன்று புறநானூற்றில் உள்ளது.

அடிக்குறிப்பு
-------------

1. ↑  வென்வேல் இழையணி யானைச் சோழன் மறவன் கழை அளந்து அறியாக் காவிரிப் படப்பைப் புனல்மலி புதவின் போஒர் கிழவோன் பழையன் ஓக்கிய வேல் – பரணர் அகநானூறு 326
2. ↑  சேரமான் கணைக்கால் இரும்பொறை பாடியது புறநானூறு 74
3. ↑  இந்தத் திருப்போர்புறம் தஞ்சை மாட்டத்திலுள்ள 'கோவிலடி' என்னும் ஊர் என்றும். இவ்வூர் கல்வெட்டுகளில் 'திருப்பேர்த் திருப்புறம்' என்று குறிப்பிடப்படுவதாகவும் கூறுகின்றனர்.
வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.

**புறப்பாட்டு வண்ணம்** என்பது செய்யுளில் பொருள் முடிவைச் சொன்னது போல் காட்டிக்கொள்ளும். ஆனால் பொருள் முடிவு சொல்லாமல் விடப்பட்டிருக்கும்.

* இளம்பூரணர், பேராசிரியர் ஆகியோர் தந்துள்ள எடுத்துக்காட்டுகள் இங்குத் தரப்படுகின்றன.

நிலவுமணல் அகன்துறை வலவன் ஏவலின்  

எரிமணிப் புள்ளினம் மொய்ப்ப நெருநலும்  

வந்தன்று கொண்கன் தேரே இன்றும்  

வருகுவ தாயின் சென்று சென்று  

தோன்றுபு ததைந்த புன்னைத் தாதுகு  

தன்பொழில் மெல்லக வனமுலை நெருங்கப்  

புல்லின் எவனோ மெல்லியல் நீயும்  

நல்காது விடுகுவை ஆயின் அல்கலும்  

படர்மலி உள்ளமொடு மடல்மா ஏறி  

அறுதுயர் உலகுடன் அறியநம்  

சிறுகிடிப் பாக்கத்துப் பெரும்பழி தருமே. 

கொண்கன் தேர் நேற்று வந்தது. இன்று வந்தால் நீ சென்று அவ்வனைத் தழுவினால் என்ன? தழுவாவிட்டால் அவன் மடல்மா ஏறி நம் ஊரில் வந்தால் நமக்குப் பழி அல்லவா? - என்று தோழி தன் கருத்தினை முற்றுப்பெறக் கூறி முடித்திருக்கிறாள். ஆனால் கொண்கனைத் தழுவுவதும் தழுவாமல் இருப்பதும் தலைவியின் விருப்பம். இது சொல்லப்படவில்லை. இதனால் இது முடிந்தது போல் முடியாத பொருளைத் தருகிறது. இப்படி வருவது புறப்பாட்டு வண்ணம்.

இவற்றையும் காண்க
----------------

* வனப்பு
* வண்ணம்

அடிக்குறிப்பு
-------------

1. ↑  யாப்பருங்கல விருத்தி மேற்கோள்
**போலந்துக் கொடி** சமமான அகலம் கொண்ட இரண்டு கிடைப் பட்டைகளைக் கொண்டது. மேலுள்ள பட்டை வெள்ளை நிறமானது, கீழுள்ளது சிவப்பு நிறமானது. இவ்விரு நிறங்களும் போலந்தின் அரசியல் சட்டத்தில் தேசிய நிறங்களாக வரையறுக்கப்பட்டுள்ளன. இக்கொடியின் ஒரு வேறுபாடாக, வெள்ளைப் பட்டையின் நடுவில் தேசிய மரபுச்சின்னம் பொறிக்கப்பட்ட கொடி வெளிநாடுகளிலும், கடலிலும் பயன்படுத்துவதற்கு சட்டப்படி ஒதுக்கப்பட்டுள்ளது. ஒரு முனையில் கவைவால் வடிவம் கொண்ட இதே போன்ற கொடி போலந்தின் கடற்படைக் கொடியாகப் பயன்படுத்தப்படுகின்றது.

1831 ஆம் ஆண்டில் வெள்ளையும், சிவப்பும் தேசிய நிறங்களாக உத்தியோகபூர்வமாக ஏற்றுக்கொள்ளப்பட்டன. இந்நிறங்கள் "போலிய-லித்துவேனியப் பொதுநலவாயத்தின்" உறுப்பு நாடுகள் இரண்டினதும் மரபுச் சின்னங்களில் இருந்து பெறப்பட்டவை. போலந்தின் மரபுச் சின்னத்தில் சிவப்பு நிறக் கேடயத்தில் வெள்ளை நிறப் போலந்துக் கழுகுச் சின்னமும், லித்துவேனியாவின் மரபுச் சின்னத்தில் சிவப்பு நிறக் கேடயத்தில் வெள்ளை நிறத்தில் பிரபு ஒருவர் குதிரையில் சவாரி செய்யும் தோற்றமும் இருந்தன. 1919 இல் போலந்தின் தேசியக் கொடி அதிகாரபூர்வமாக ஏற்றுக்கொள்ளப்பட்டது. 2004 ஆம் ஆண்டிலிருந்து போலந்தின் கொடிநாள் மே 2 ஆம் தேதி கொண்டாடப்பட்டு வருகிறது. 

நாடாளுமன்றம், சனாதிபதி மாளிகை போன்ற உயர் அதிகாரம் கொண்ட கட்டிடங்களில் தேசியக் கொடி தொடர்ச்சியாகப் பறக்கவிடப்படுகிறது. பிற நிறுவனங்களும், பல போலந்து மக்களும் தேசிய விடுமுறை நாட்களிலும், பிற தேசிய முக்கியத்துவம் கொண்ட நாட்களிலும் தேசியக் கொடியைப் பறக்க விடுகின்றனர். அவமதிப்புக்கு உள்ளாக்காதவரை மரபுச் சின்னம் பொறிக்கப்படாத தேசியக் கொடியைப் பயன்படுத்துவதைத் தற்போதைய போலந்தின் அரசியல் சட்டம் தடை செய்யவில்லை.

கிடையாக வெள்ளை, சிவப்பு நிறங்களைக் கொண்ட வடிவமைப்பு ஒப்பீட்டளவில் பரவலாகக் காணப்படுகின்றது. போலந்தோடு தொடர்பில்லாத பல கொடிகள் இதை ஒத்ததாகக் காணப்படுகின்றன. இந்தோனேசியா, மொனாக்கோ ஆகிய நாடுகள் மேலே சிவப்பு நிறத்தையும், கீழே வெள்ளை நிறத்தையும் கொண்டுள்ளன. போலந்திலும் தேசிய வடிவமைப்பை அடிப்படையாகக் கொண்ட பல கொடிகள் தேசிய நிறங்களைக் கொண்டுள்ளன.

வடிவமைப்பு
----------

### சட்ட அடிப்படை

1997 இன் போலந்துக் குடியரசின் அரசியல் சட்டத்திலும்; 1980 இன், போலந்துக் குடியரசின் மரபுச் சின்னம், நிறங்கள், தேசிய கீதம் மற்றும் அரச முத்திரைகள் சட்டத்திலும் (மரபுச் சின்னங்கள் சட்டம்); போலந்துக் குடியரசின் நிறம், கொடி ஆகியவை விவரிக்கப்பட்டுள்ளன. தேசியச் சின்னங்கள் தொடர்பான சட்டங்கள் முழுமை பெறவில்லை. மரபுச் சின்னங்கள் சட்டம் பலமுறை திருத்தப்பட்டதுடன், பல்வேறு நிறைவேற்று அரசாணைகளையும் இச்சட்டம் குறிப்பிடுகின்றது. ஆனால், இந்த அரசாணைகளிற் சில இன்னும் வெளியாகவில்லை. அத்துடன், சட்டங்களில் தவறுகளும், விடுபடல்களும், முரண்பாடுகளும் காணப்படுவதால், குழப்பமாக உள்ளதுடன், பல்வேறு விளக்கங்களுக்கும் இடமளிப்பதாக உள்ளது.

### தேசிய நிறங்கள்

அரசியல் சட்டத்தின் அத்தியாயம் 1, பிரிவு 28, பத்தி 2 இல் போலந்தின் தேசிய நிறங்கள் வெள்ளையும், சிவப்பும் எனக் குறிக்கப்பட்டுள்ளது. மரபுச் சின்னங்கள் சட்டத்தின் 4 ஆம் பிரிவு இது பற்றி மேலும் விளக்குகிறது. இதில், கிடையானவையும், ஒன்றுக்கொன்று இணையானவையும், சமமான அகலம் கொண்டவையுமான பட்டிகளாக இவை அமைய வேண்டும் எனவும் மேலே வெள்ளையும், கீழே சிவப்பும் இருக்கவேண்டும் எனவும் வரையறுக்கப்பட்டுள்ளது. நிறங்களைக் நிலைக்குத்தாகக் காட்சிப்படுத்தவேண்டி இருந்தால், வெள்ளை நிரம் பார்ப்பவருக்கு இடப் பக்கத்தில் இருக்கவேண்டும்.

மேற்கோள்கள்
-----------

1. 1 2  Konstytucja Rzeczypospolitej Polskiej
2. 1 2  Ustawa o godle... (1980, with amendments)
3. ↑  Informacja o wynikach kontroli... (NIK, 2005)
ஒரு ஐக்கிய அமெரிக்க ஈரூடகப் படைப்பிரிவு வீரர் *பெனேலி எம்4* சுடுதுப்பாக்கியால் பயிற்சியின்போது சுடுகிறார். சீபூத்தீ, திசம்பர் 23, 2006.
**வேட்டைத்துப்பாக்கி** அல்லது **சுடுதுப்பாக்கி** (*shotgun*; ஆங்கிலத்தில் *சிதறுத் துப்பாக்கி* என்ற பொருளிலும் அழைக்கப்படுகிறது) என்பது குண்டுகள் வெளிப்படுத்தும் ஆற்றலைத் தாங்க தோளில் வைத்துச் சுடப்படும் ஒரு சுடுகலன் ஆகும். இது பல அளவுகளிலும், பல குழல் விட்டங்களிலும், பல பொறிமுறைகளிலும் உருவாக்கப்படுகின்றது.

வடிவமைப்பும் பாவனையும்
----------------------

கைத்துப்பாக்கிகளுடன் ஒப்பிடுகையில் இது பெரியதும் பாரியதும் ஆகும். அத்துடன் சில சிறப்புக்களை இது கொண்டுள்ளது:

* இவை பொதுவாக ஆற்றல் மிக்கவை.
* பல இலக்குகளை விரைவாக குறி வைக்க முடியும்.
* விலை குறைவானவை.
* சுவர்களைத் துளைக்காததால், சனநடமாட்டமுள்ள பகுதிகளில் சுட ஏற்றவை.

மேலும் பார்க்க
--------------

* குண்டுபொதி

உசாத்துணை
---------

1. ↑  "Scattergun". Dictionary.com. 2007-11-01 அன்று மூலம் பரணிடப்பட்டது. 2007-05-12 அன்று பார்க்கப்பட்டது.
2. ↑  "Shotgun Home Defense Ammunition". Firearms Tactical Institute. 18 பிப்ரவரி 2014 அன்று மூலம் பரணிடப்பட்டது. 19 February 2015 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Shotguns***   
என்பதின் ஊடகங்கள் உள்ளன. 

* Shotgun FAQ
* Shotgun sabot separation photography
* "Shotgun Chokes and Gauges." *Popular Mechanics*, October 1947, p. 196-200. Excellent diagrams and drawings.
வாழ்க்கை நிகழ்வுகளையும், இலக்கியப் பொருண்மைகளையும் தொல்காப்பியம்
பொருள் என்னும் பாகுபாட்டில் விளக்குகிறது. தொல்காப்பியத்தில் 'புறத்திணையியல்' என்னும் இயல் தலைப்பு புறப்பொருளில் உள்ள திணைகளைக் கூறும் இயல் என்பதாகும். புறப்பொருள் வெண்பா மாலை, நம்பி அகப்பொருள் என்னும் நூலின் தலைப்புகளும் புறப்பொருள் அகப்பொருள் என்னும் பாகுபாடுகளையே குறிப்பிடுகின்றன.

பழந்தமிழர் வாழ்வியலில் போர்,  அரசியல் முதலியவை தொடர்பான வாழ்வு புற வாழ்வு எனப்படுகின்றது. மேற்படி புற வாழ்வு தொடர்பான ஒழுக்கம் **புறப்பொருள்** என வழங்கப்படுகின்றது. புற வாழ்வு அம்சங்களைக் கருப்பொருளாகக் கொண்டு ஆக்கப்படும் இலக்கியங்களைப் புறப்பொருள் இலக்கியங்கள் என வகைப்படுத்துவது தமிழ் இலக்கிய மரபு.

புறத்திணைப் பிரிவுகள்
---------------------

புறப்பொருளில் உள்ள துறைப் பிரிவுகளைத் தொல்காப்பியர் ஏழு எனக் காட்டுகிறார். புறப்பொருள் வெண்பாமாலை 12 எனப் பகுத்துக் காட்டுகிறது.

### தொல்காப்பிய நெறி

பண்டைத் தமிழ் இலக்கண நூலான தொல்காப்பியம் அதன் பொருளதிகாரத்தில் அகப்பொருளில் உள்ள திணைகள், புறப்பொருளில் உள்ள திணைகள் பற்றி விரிவாக விளக்கம் தருகின்றது. இதன்படி புறப்பொருளில் உள்ள திணைகள் பின்வருமாறு ஏழு பிரிவுகளாக வகுக்கப்பட்டுள்ளது.

1. வெட்சித் திணை
2. வஞ்சித் திணை
3. உழிஞைத் திணை
4. தும்பைத் திணை
5. வாகைத் திணை
6. காஞ்சித் திணை
7. பாடாண் திணை

ஒரு நாட்டின் மீது போர் தொடுக்க விரும்பும் ஒரு மன்னன் அந்நாட்டு எல்லையூடு புகுந்து ஆநிரைகளைக் (பசுக் கூட்டம்) கவர்ந்து செல்வதையும். அவ்வாறு களவாடிச் செல்லப்படும் ஆநிரைகளை மீட்டு வருவதையும் கருப்பொருளாகக் கொண்டவை வெட்சித் திணையுள் அடங்கும். மன்னனொருவன் வேற்று நாட்டின் மீது படை நடத்திச் செல்வது, அதனைப் பகை அரசன் எதிர்ப்பது ஆகிய செய்திகளைக் கூறுவது வஞ்சித் திணை. படை நடத்திச் செல்லும் அரசன் வேற்று நாட்டுக் கோட்டையை முற்றுகை இடுவதையும், அக்கோட்டையைப் பாதுகாத்து நிற்கும் பகை அரசன் நடவடிக்கைகளையும் பற்றிக் கூறுவது உழிஞைத் திணையாகும். படையெடுத்து வந்த வேற்று நாட்டு அரசனுடன் போர்செய்து அவனை வெல்வது பற்றிக் கூறுதல் தும்பைத் திணையுள் அடங்கும். மன்னனுடைய வெற்றி பற்றிய செய்திகளைக் கூறுதல் வாகைத் திணையைச் சாரும். உலகத்தின் நிலையாமை தொடர்பான பொருள்களை விளக்குவது காஞ்சித் திணையுள்ளும், பாடல் தலைவனின் நல்லியல்புகள் பற்றிக் கூறுவது பாடாண் திணையுள்ளும் அடங்குகின்றன.

### புறப்பொருள் வெண்பாமாலை நெறி

வெட்சி, கரந்தை, வஞ்சி, காஞ்சி, உழிஞை, நொச்சி, தும்பை, வாகை, பாடாண், பொதுவியல், கைக்கிளை, பெருந்திணை என 12 திணைகளாக இந்த நூல் பகுத்துக்காட்டுகிறது.

முதன்மைக் கட்டுரை: புறப்பொருள் வெண்பாமாலை
புறம் 12 எனில் அகமும் 12 என மாட்டேறு பெறுதல் வேண்டும். அங்ஙனம் பெறாமையின் இப்பாகுபாடு மரபு-வழு ஆகும் என்று இளம்பூரணர் குறிப்பிடுகிறார்.

### திவாகர நிகண்டு விளக்கம்

திவாகர நிகண்டு புறப்பொருளின் திணைகள் கூறும் செய்திகளை எளிமைப்படுத்திக் காட்டுகிறது.

1 வெண்பாச் சூத்திரம்

வெட்சி நிரைகவர்தல், மீட்டல் கரந்தையாம்
வட்கார்மேற் செல்வது வஞ்சியாம் – உட்கார்
எதிரூன்றல் காஞ்சி எயில்காத்தல் நொச்சி
அதுவளைத்த லாகும் உழிஞை.
2 ஆசிரியப்பாச் சூத்திரம்

அதிரப் பொருவது தும்பை ஆகும்
போர்க்களத்து மிக்கார் செருவென்றது வாகையாம்
அத்திணைத் தொழிலும் அத்திணைப் பூவும்
அப்பெயர் பெறுதல் அந்நிலத்து உரியவே

இவற்றையும் பார்க்கவும்
----------------------

* அகத்திணை

அடிக்குறிப்பு
-------------

1. ↑  தொல்காப்பியம், புறத்திணை விளக்கம் - முன்னுரை
**போலா நாத் முல்லிக்***(Bhola Nath Mullik)* ஒரு இந்திய அரசு ஊழியர், உளவுத்துறை மற்றும் இந்திய புலனாய்வுப் பணியகத்தின் (ஐபி) இரண்டாவது இயக்குநராகப் பணியாற்றினார்.. அவர் ஜூலை 15, 1950 முதல் அக்டோபர் 9, 1964 வரை ஐ.பியின் இயக்குநராக பணியாற்றினார்.  இவர் ஒரு சிறந்த உழைப்பாளி என்று அறியப்பட்டார், அப்போதைய மத்திய அரசாங்கத்துடன் நெருங்கிய தொடர்பு கொண்டிருந்தார். முல்லிக்,முன்னாள் இந்தியப் பிரதமர் ஜவஹர்லால் நேருவின் நெருங்கிய நண்பராக இருந்தார். நேதாஜி சுபாஸ் சந்திர போஸ் 1945 இல் காணாமல் போன பின்னர் அவரது உறவினர்களின் நடவடிக்கைகள் குறித்து கண்காணிக்க நேருவுக்கு உதவினார். அவரது ஆலோசனையின் பேரில், 1962 ஆம் ஆண்டு சீன-இந்தியப் போரில் சீன இராணுவத்திற்கு எதிராகப் சிறப்பு எல்லைப் படையை (எஸ்.எஃப்.எஃப்) (ஸ்தாபனம் 22 என்றும் அழைக்கப்படுகிறது) நிறுவ நேரு உத்தரவிட்டார். இந்திய அரசு அவருக்கு 1964 ஆம் ஆண்டில் இந்தியாவின் மூன்றாவது மிக உயர்ந்த விருதான பத்ம பூஷண் விருதை வழங்கியது.

மேலும் காண்க
------------

* சுபாஸ் சந்திரபோஸின் மரணம்
* ஆர்.என் காவ்

குறிப்புகள்
-----------

1. ↑  "Archived copy" (PDF). 2013-08-16 அன்று மூலம் (PDF) பரணிடப்பட்டது. 2013-08-12 அன்று பார்க்கப்பட்டது.CS1 maint: archived copy as title (link)
2. ↑  "Padma Awards". *Padma Awards*. Government of India. 2018-05-17. 2018-10-15 அன்று மூலம் பரணிடப்பட்டது. 2018-05-17 அன்று பார்க்கப்பட்டது.

மேலும் படிக்க
-------------

* Rajeswar, T. V. (2016). *India : the crucial years*. New Delhi: Harper Collins. பக். 296. பன்னாட்டுத் தரப்புத்தக எண்:9789351772866. இணையக் கணினி நூலக மையம்:921977922.

வெளி இணைப்புகள்
---------------

* Sanyal, Amitava (November 15, 2009). "Snippets from the world of secrets". *The Telegraph*. .

| அரசு பதவிகள் |
| --- |
|
| முன்னர்**{{{before}}}** | **{{{title}}}** | பின்னர்**{{{after}}}** |
**புலியூர் முருகேசன்** தமிழ்நாட்டின் திண்டுக்கல் மாவட்டத்தைச் சேர்ந்த தமிழ் எழுத்தாளர் ஆவார். இந்திய ஆயுள் காப்பீட்டுக் கழகத்தின் முகவராகப் பணியாற்றி வருகின்றார். பல சிறு புதினங்களை எழுதியுள்ளார். இவர் தற்போது கரூர் அண்மையில் உள்ள புலியூர் என்றவிடத்தில் குடும்பத்துடன் வாழ்ந்து வருகின்றார்.

இவரது சிறுகதைகளின் தொகுப்பு 2014ஆம் ஆண்டு திசம்பரில் பாலச்சந்திரன் என்றொரு பெயரும் எனக்கு உண்டு என்ற பெயரில் வெளியாகி உள்ளது. இதிலுள்ள கதை ஒன்றில் திருநங்கையின் வாழ்க்கை வரலாற்றை ஒரு குறிப்பிட்ட சமுதாயத்தைச் சேர்ந்தவர்களை மையமாக வைத்துக்கொண்டு எழுதியுள்ளார். இதனால் இந்நூலைத் தடை செய்யவும் முருகேசன் மீது நடவடிக்கை எடுக்கப்படவும் கோரிக்கையும் போராட்டங்களும் எழுந்துள்ளன. இவ்வாறு பேச்சுரிமைகளில் குறுக்கிடுவதற்கு கருத்துரிமை பாதுகாப்புக் கூட்டியக்கம் என்ற கூட்டமைப்பு கண்டனம் தெரிவித்துள்ளது.

சான்றடைவுகள்
------------

1. ↑  "எழுத்தாளர் புலியூர் முருகேசன் மீது 5 பிரிவுகளில் போலீஸார் வழக்கு". தினமணி. 28 மார்ச் 2015. 1 மார்ச் 2015 அன்று பார்க்கப்பட்டது.
2. ↑  "எழுத்தாளர் புலியூர் முருகேசன் விவகாரம்﻿: திராவிட, கம்யூ. இயக்கங்களுக்கு கொமதேக கண்டனம்﻿ - எழுத்தாளருக்கு ஆதரவாக கோவையில் மார்ச் 4-ல் ஆர்ப்பாட்டம்". தி இந்து தமிழ். 28 மார்ச் 2015. 1 மார்ச் 2015 அன்று பார்க்கப்பட்டது.
**சுவாசப் பராமரிப்பு வாரம்** *(Respiratory Care Week)* என்பது சுவாச சிகிச்சையாளர்களை கௌரவிப்பதற்காகவும் அங்கீகரிப்பதற்காகவும் தேர்ந்தெடுக்கப்பட்ட ஒரு வாரமாகும். சுவாச பராமரிப்பு வாரம் பன்னாட்டு அளவில் குறிப்பாக கனடா மற்றும் அமெரிக்காவில் கொண்டாடப்படுகிறது, சுவாச பராமரிப்பு வாரம் பொதுவாக அக்டோபர் மாதத்தின் கடைசி வாரம் முழுவதும் கொண்டாடப்படுகிறது. அமெரிக்க குடியரசுத் தலைவர் ரொனால்ட் ரீகன் 1982 ஆம் ஆண்டில் சுவாச சிகிச்சையாளர்களை கௌரவிப்பதற்காக முதல் வாரத்தை அறிவித்தார். அதாவது 1982 ஆம் ஆண்டு நவம்பர் 7 முதல் நவம்பர் 13 வரையிலான காலத்தைதான் இவர் குறிப்பிட்டார்.

முந்தைய நாட்கள்
---------------

* 1982: நவம்பர் 7 — நவம்பர் 13
* 1983: செப்டம்பர் 15 — அக்ட்டோபர் 1
* 2011:அக்டோபர் 23 — அக்டோபர் 29

ஞாயிற்றுக் கிழமை முதல் சனிக்கிழமை வரையிலான கடைசி முழுவாரம்

இதையும் காண்க
-------------

* உலக செவிலியர் நாள்

மேற்கோள்கள்
-----------

1. ↑  Respiratory Care August 1997 Volume 42, Number 8 pg. 748—817
2. ↑  United States President Ronald Reagan — Proclamation 5095 — National Respiratory Therapy Week, 1983, September 15, 1983
3. ↑  Ronald Reagan: "Proclamation 4997 - National Respiratory Therapy Week," November 10, 1982. Online by Gerhard Peters and John T. Woolley, The American Presidency Project. .
**நிரணம்** **வல்லிய பள்ளி** அல்லது **புனித மேரி ஆர்த்தடக்ஸ் சிரிய தேவாலயம், நிரணம்** என பிரபலமாக அறியப்படும் **நிரணம் பள்ளி**, என்பது கி.பி 54 இல் இயேசு கிறிஸ்துவின் பன்னிரண்டு திருத்தூதர்களில் ஒருவரான திருத்தூதர் தோமாவால் நிறுவப்பட்ட ஒரு தேவாலயம் ஆகும். இது நிரணம் மறைமாவட்டத்தின் கீழ் உள்ள தேவாலயம் ஆகும்.

வரலாறு
------

நிரணம் பள்ளி இந்தியாவின் பழமையான தேவாலயங்களில் ஒன்றாகும். இந்த தேவாலயம் கி.பி 54 இல் இயேசு கிறிஸ்துவின் பன்னிரண்டு அப்போஸ்தலர்களில் ஒருவரான புனித தோமாவால் நிறுவப்பட்டது என்று நம்பப்படுகிறது. அதன் பின்னர் தேவாலயம் பல முறை புனரமைக்கப்பட்டது. தேவாலயத்தில் உள்ள கற்கள் கி.பி 1259 இல் புனரமைத்ததைக் காட்டுகின்றன. இயேசு கிறிஸ்துவின் பன்னிரண்டு புனிதத் தூதர்களில் ஒருவரான புனித தோமா கி.பி. 52 ஐ ஒட்டி கொடுங்ஙல்லூர் அருகே மலங்கராவில் வந்து இறங்கினார். அவர் ஏழரை தேவாலயங்களை நிறுவினார். அவை கொடுங்ஙல்லூர், பலையூர், கோட்டகாவே, கொக்கமங்கலம், நிரணம், சாயல், கொல்லம் மற்றும் திருவிதாங்கோடில் உள்ள அரை தேவாலயம் போன்றவை ஆகும். வடகிழக்கு திசையில் கொல்லமில் இருந்து செல்லும் வழியில் அவர் கடல் வழியாக நிரணம் "திரிக்பலேஸ்வரம்" வந்தடைந்தார். அவர் பட்டமுக்கில், மற்றும் தயில் என்ற இரண்டு இந்து பிராமண குடும்பங்களையும், மங்கி மற்றும் மடதிலன் என்ற இரண்டு நாயர் குடும்பங்களையும் கிறிஸ்தவ சமயத்திற்கு மாற்றினார். புனித தோமாவால் கிறிஸ்தவ சமயத்துக்கு மாற்றப்பட்ட முதல் நான்கு குடும்பங்கள் இவை. பட்டமுக்கிலின் குடும்ப உறுப்பினர்களுக்கும் அவர் ஆசாரிய அதிகாரங்களை வழங்குகிறார். பட்டமுக்கில் குடும்பத்தைச் சேர்ந்த பாதிரியார்கள் அங்கேயே தங்கி ஆசாரியத்துவத்தை செய்து பழங்காலத்தில் நிரணம் தேவாலயத்தையும் அதன் சொத்துக்களையும் நிர்வகித்துவந்தனர்.

படவரிசை
-------

திருத்தூதர் தோமா தோமத்து கடவு வழியாக நிரணத்தை அடைந்தார்

* நிரணம் பள்ளியின் உட்புறம்
* உள் தோற்றம்
* நிரணம் பள்ளி - தெற்குப்பக்கம்
* நிரணம் பள்ளி - வடக்குப் பக்கம்
* தேவாலயத்தின் உள்ளே உள்ள கல்வெட்டு
* தேவாலயத்தில் பாதுகாக்கபட்டுவரும் ஓலைச் சுவடி
* நிரணம் பள்ளளியில் நீர் சக்கரம்
**தாண்டி** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.

அமைவிடம்
--------

இந்த ஊரின் மேற்கிலும் தெற்கிலும் அரபிக் கடலால் சூழப்பட்டுள்ளது. வடக்கில் கக்வாடிதாந்தி, வடகிழக்கில் மால்வண், கிழக்கில் தராஸ்ணா, தெற்கில் பாகல், தென்கிழக்கில் சர்வாடா ஆகிய ஊர்கள் அமைந்துள்ளன.

மக்கள் தொகை
-----------

இந்த ஊருக்கான மக்கள் தொகை விவரங்கள் தளத்தில் உள்ளபடி தரப்பட்டுள்ளன.
இங்கு 3162 மக்கள் வாழ்கின்றனர். இவர்களில் 1623 பேர் ஆண்கள், 1539 பேர் பெண்கள் ஆவர்.

அரசியல்
-------

இது வல்சாடு சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.

போக்குவரத்து
------------

இந்த ஊரில் இருந்து மாவட்ட சாலை வழியாக மாவட்டத்தில் உள்ள மற்ற ஊர்களையும், மாவட்டத் தலைநகரையும் சென்றடையலாம்.

சான்றுகள்
---------

1. 1 2  "மக்களவைத் தொகுதிகளும் சட்டமன்றத் தொகுதிகளும் (ஆங்கிலத்தில்) - [[இந்தியத் தேர்தல் ஆணையம்]]" (PDF). 2010-10-05 அன்று மூலம் (PDF) பரணிடப்பட்டது. 2016-01-14 அன்று பார்க்கப்பட்டது.
2. 1 2  குஜராத் மக்கள் தொகை -- மக்கள் கணக்கெடுப்புத் துறை (ஆங்கிலத்தில்)
3. 1 2 3  "வல்சாடு வட்டத்தின் வரைபடம் - குஜராத் மாநில அரசின் வருவாய்த் துறையின் இணையத்தளம்" (PDF). 2016-09-12 அன்று மூலம் (PDF) பரணிடப்பட்டது. 2016-01-14 அன்று பார்க்கப்பட்டது.

| * பா
* உ
* தொ
சுற்றியுள்ள ஊர்கள் |
| --- |
| 

|  |  |  |
| --- | --- | --- |
| கக்வாடிதாந்தி | கக்வாடிதாந்தி | மால்வண் |
|  |  |  |
| அரபிக் கடல் | **தாண்டி** | தராஸ்ணா |
|  |  |  |
| அரபிக் கடல் | பாகல் | சர்வாடா |

 |
கோட்டயம் செரியப்பள்ளி தேவாலயம் 
**கோட்டயம் புனித மேரி மரபுவழி சிரிய தேவாலயம்,** பொதுவாக **கோட்டயம் செரியப்பள்ளி** என்று அழைக்கப்படுகிறது, இது இந்தியாவின் கேரளத்தின் கோட்டயத்தில் அமைந்துள்ள ஒரு மலங்கரா மரபுவழி சிரிய தேவாலயம் ஆகும்.   'சிறிய தேவாலயம்' என்று பொருள்படும் செரியப்பள்ளி, என்ற பெயரானது இதன் தோற்றத்துக்கும் பெயருக்கும் முரணானது, இது மாநிலத்தின் பழமையான மற்றும் நன்கு பாதுகாக்கப்பட்ட தேவாலயங்களில் ஒன்றாகும். கோட்டையத்திலிருந்து குமரகம் செல்லும் வழியில் செரியப்பள்ளி அமைந்துள்ளது. தேவாலயம் தாய் மேரிக்கு அர்ப்பணிக்கப்பட்டுள்ளது. 440 ஆண்டுகள் பழமையான இந்த தேவாலயமானது சுற்றுச்சூழல் மாற்றங்களுக்குப் பிறகும் அதன் பழைங்கால அழகைத் தக்க வைத்துக் கொண்ட கட்டிடக்கலை ஆகும். தேவாலயத்தின் நீள, அகலங்களில் புதுமையான சுவரோவியம் மற்றும் கட்டிடக்கலை சிறப்புகளைக் கொண்டதாக உள்ளது.

வரலாறு
------

நடு திருவிதாங்கூரில் கிறித்தவத்தின் பரவல், வளர்ச்சி தொடர்பான பல கதைகள் மற்றும் புனைவுகள் இந்த தேவாலயத்தை தொடர்புபடுத்தி பரவலாக உள்ளன. இது குறித்து நிலவும் கதை என்னவென்றால், தெக்கம்கூர் (பழைய கோட்டயம்) மன்னர்கள் கிறிஸ்தவர்கள் தங்கள் ராஜ்யத்தில் வாழ்ந்து வருவதில் மகிழ்ச்சி அடைந்தனர், ஏனெனில் அவர்கள் தங்கள் வாழ்வுக்கு பொருளீட்ட கடுமையாக உழைப்பதில் உறுதியோடு வாழ்ந்தனர். அந்தக் காலகட்டத்தில் இராச்சியத்தை ஆட்சி செய்து கொண்டிருந்த மன்னர் கோத்தவர்மன், எந்த வரியும் விதிக்காமல், தேவாலயத்தை கட்டுவதற்கான நிலத்தை அவர்களுக்கு வழங்கினார். இங்கு முதன்முதலில் 1550 ஆம் ஆண்டில் ஒரு தேவாலயம் கட்டப்பட்டது. இதற்கு வாலியப்பள்ளி என்று பெயரிடப்பட்டது. இருப்பினும், பின்னர் திருச்சபையில் இன அடிப்படையில் பிளவு ஏற்பட்டது. அதிருப்தியாளர்கள் 1579 இல் செரியப்பள்ளியைக் கட்டினர். ஒரே கிராமத்தில் இரண்டு வழிபாட்டுத் தலங்கள் அனுமதிக்கப்படவில்லை என்றும், இதனால் இரு தேவாலயங்களும் இருக்க வசதியாக மன்னர் கிராமத்தை இரண்டாகப் பிரிக்க வேண்டியிருந்தது என்றும் கூறப்படுகிறது. 

இந்த தேவாலயம் 1579 இல் போர்த்துகீசிய கட்டிடக் கலைஞர் ஆண்டனியின் குழுவினரும் தெக்கம்கூர் இராச்சியத்தின் (பழைய கோட்டயம்) கைவினைஞர்களும் இணைந்து கட்டுமானப் பணிகளில் ஊடுபட்டனர். இருப்பினும், தேவாலயத்தில் வழிபாட்டு முறையில் போர்த்துகீசியர்கள் எந்த செல்வாக்கும் செலுத்தவில்லை. இது பொதுவாக சிரியன் கிறிஸ்தவர்களுக்கு அர்ப்பணிக்கப்பட்டுள்ளது. செரியப்பள்ளிக்கு வருபவர்கள், இந்த தேவாலயத்தின் கட்டிடக்கலை கேரளத்தின் சில கோயில்களின் கட்டிடத்தை பெரிதும் ஒத்திருப்பதாக உணரலாம். உண்மை என்னவென்றால், அந்தக் காலத்தில் கோயிலா அல்லது தேவாலயமா என வேறுபடுத்தாமல் அனைத்து வழிபாட்டுத் தலங்களையும் ஒரே மாதிரியாக கட்டியுள்ளனர்.

குறிப்புகள்
-----------

1. ↑   (in en) *The Chaldean Syrian Church of the East*. ISPCK. 1983. .
2. ↑   (in en) *An Outline History of Christian Churches and Denominations in Kerala*. Thomas. 1977. .
3. ↑   (in en) *The Christians of Kerala: A Brief Profile of All Major Churches*. A.K. Thomas. 1993. .

வெளி இணைப்புகள்
---------------

* படங்களை TrekEarth.com மணிக்கு
* செயின்ட் மேரிஸ் ஆர்த்தடாக்ஸ் சிரிய தேவாலயம் .
வாழ்க்கை நிகழ்வுகளைத் தமிழ் இலக்கண நூல்கள் அகம், புறம் என இரண்டு பொருள்களாகப் பகுத்துக்கொண்டுள்ளன. அவற்றில் புறப்பொருளைத் தொல்காப்பியம் ஏழு திணைகளாகப் பகுத்துக் காட்டுகிறது. இஃது இலக்கியத்தில் கண்ட பாகுபாடு. புறநானூற்றுப் பாடல்கள் அவற்றிற்கு இலக்கியங்களாகத் திகழ்கின்றன. புறநானூற்றுப் பாடல்களுக்குப் பின்னர்த் தோன்றிய இலக்கண நூல்கள் புறப்பொருளுக்கு இலக்கணம் வகுக்கும்போது தம் விருப்பப்படி திணைகளையும், துறைகளையும் வகுத்துக்காட்டித் தம் பாகுபாடுகளுக்கு இலக்கியச் சான்றுகள் இல்லாமையால் இலக்கியச் சான்றுகளாகச் சில பாடல்களைத் தாமே பாடி இணைத்துள்ளனர். 

புறநானூற்றுப் பாடல்களைத் தொகுத்தவர் ஒவ்வொரு பாடலையும் அது தோன்றிய சூழலை எண்ணிப் பார்த்து அஃது இன்ன திணையைச் சேர்ந்தது என்னும், இன்ன துறையைச் சேர்ந்தது என்றும் குறிப்பிட்டுள்ளார். தொல்காப்பியம் புறத்திணையை 7 திணைகளாகப் பகுத்துக்கொண்டுள்ளது. புறநானூற்றில் 11 (உழிஞைத்திணை நீங்களாக) திணைகள் குறிப்பிடப்பட்டுள்ளன. புறப்பொருள் வெண்பாமாலை புறத்திணையை 12 திணைகளாகப் பகுத்துக் காட்டுகிறது. கைக்கிளை, பெருந்திணைப் பாடல்களைத் தொல்காப்பியம் அகத்திணையில் கொண்டுள்ளது. புறநானூற்றில் அவை சேர்க்கப்பட்டுள்ளன. பொதுவியல் என்னும் திணை புறநானூற்றில் உள்ளது. இது தொல்காப்பியத்தில் இல்லை. புறப்பொருள் வெண்பாமாலையில் உள்ளது. எனினும் இயன்மொழி என்னும் துறைக்குப் புறப்பொருள் வெண்பாமாலை தரும் இலக்கணம் புறநானூற்றுப் பகுப்புக்கு முழுமையாகப் பொருந்திவரவில்லை. இவற்றையெல்லாம் எண்ணிப் பார்க்கையில் புறனூற்றுப் பாடல்களுக்குத் தரப்பட்டுள்ள திணை, துறை பாகுபாடுகள் தொல்காப்பியத்துக்கும், புறப்பொருள் வெண்பாமாலைக்கும் இடைப்பட்ட காலத்தில் தோன்றி வழக்கில் இருந்த பன்னிரு பாட்டியல் என்னும் இலக்கண நூலைப் பின்பற்றியிருப்பது தெளிவாகிறது. 
இங்குப் புறநானூறு நூலில் காணப்படும் திணைகள் அனைத்தும் திரட்டப்பட்டு, அகரவரிசைப் படுத்தப்பட்டுத் தரப்படுள்ளன. அவற்றில் ஒவ்வொன்றையும் சொடுக்கி அவற்றின் விளக்கங்களைப் பெறலாம்.
புறம் பற்றிய நெறிகளைக் கூறுவது புறத்திணை. புறத்திணைகள், வெட்சி முதலாகப் பன்னிரண்டு வகைப்படும் .

திணைகள்
-------

புறப்பொருள் வெண்பா மாலை சுட்டும் திணைகள் :

1. வெட்சி
2. கரந்தை
3. வஞ்சி
4. காஞ்சி
5. நொச்சி
6. உழிஞை (புறநானூற்றில் இல்லை)
7. தும்பை
8. வாகை
9. பாடாண் திணை
10. பொதுவியல்
11. கைக்கிளை
12. பெருந்திணை

இவை தவிர திணை மறைந்துபோன பாடல்கள் சிலவும் புறநானூற்றில் உள்ளன.

தொகுப்பு முன்னோடி
-----------------

புறநானூறு, ஆசிரியக் குழுவினர் வெளியீடு, 1958, எஸ் ராஜம், மர்ரே அண்டு கம்பெனி, சென்னை.

இவற்றையும் பார்க்க
------------------

* திணை விளக்கம்
* புறநானூறு-துறை விளக்கம்

அடிகுறிப்பு
-----------

1. ↑  
திணையை விளக்கும் ஒரு பாடல்
வெட்சி நிரை கவர்தல்; மீட்டல் கரந்தையாம்
வட்கார் மேல் செல்வது வஞ்சி ; உட்காது
எதிர்ஊன்றல் காஞ்சி ; எயில்காத்தல் நொச்சி
அது வளைத்தல் ஆகும் உழிஞை - அதிரப்
பொருவது தும்பையாம் ; போர்க்களத்து மிக்கோர்
செரு வென்றது வாகையாம்-திவாகர நிகண்டு}}
**வியாசர்பாடி விநாயக முதலியார் சித்திர சத்திரம்** தமிழ்நாடு மயிலை தெற்கு குளக்கரையில் அமைந்துள்ள சத்திரமாகும்.இதனை சென்னை வியாசர் பாடியில் வாழ்ந்த விநாக முதலியார் 1852ல் அமைத்தார். இவர் சோழியவெள்ளாள மரபினைச் சார்ந்தவராவார்.

இச்சத்திரம் கபாலீசுவரர் கோயில் பக்தர்களுக்கும், மக்களுக்கும் அன்னதானம் செய்வதற்காக அமைக்கப்பட்டது. உடன் இச்சித்திர சத்திரத்தில் எண்ணற்ற சுவர் ஓவியங்களும், பொம்மைகளும் காணப்படுகின்றன. 

இச்சித்திர சத்திரம் மயிலாப்பூர் கபாலீசுவரர் கோயிலின் பங்குனித் திருவிழாவிலிருந்து கபாலீசுவரர் திருக்கல்யாணம் வரை மட்டுமே திறந்திருக்கிறது. மற்ற நாட்களில் பூட்டிக் கிடக்கிறது. இச்சித்திர சத்திரத்தில் கற்பகாம்பாள் மயிலாக மாறி ஈசனை வணங்கியது, திருஞான சம்பந்தர் கோயிலில் பதிகம் பாடி பூம்பாவை எனும் பெண்ணை சாம்பலில் இருந்து உயிர்தந்தது, கண்ணன் சிறு வயதில் கோகுலத்தில் செய்த குறும்புகள் போன்ற ஓவியங்களும் காணப்படுகின்றன.

இந்து சமயத்தின் தொன் நம்பிக்கைகளான புண்ணியம் செய்தவர்கள் திருக்கைலாயம் செல்லுதல், பாவம் செய்வர்கள் நரகத்திற்கு செல்லுதல் அங்கு கிடைக்கின்ற தண்டனைகள் போன்றவையும் ஓவியங்களாக உள்ளன.

இவற்றையும் காண்க
----------------

* அன்னதானம்
* அன்னாபிசேகம்

ஆதாரங்கள்
---------

1. ↑  அன்னத்தோடு அறமும் வளர்க்க ஒரு சத்திரம்

வெளி இணைப்புகள்
---------------
**வியட்நாம் மீதான மங்கோலியப் படையெடுப்புகள்** அல்லது **மங்கோலிய-வியட்நாமிய போர்கள்** என்பது மங்கோலியப் பேரரசு மற்றும் அதன் தலைமை கானரசான யுவான் அரசமரபு ஆகியவை மூன்று முறை திரான் அரசமரபின் காலத்தின்போது தாய் வியட் மற்றும் சம்பா ராச்சியம் மீது போர் தொடுத்ததைக் குறிப்பதாகும். இப்படையெடுப்புகள் 1258, 1285, மற்றும் 1287-88 ஆகிய ஆண்டுகளில் நடைபெற்றன. முதல் படையெடுப்பானது 1258 ஆம் ஆண்டு ஒன்றுபட்ட மங்கோலியப் பேரரசின் கீழ் ஆரம்பிக்கப்பட்டது. அந்நேரத்தில் மங்கோலியப் பேரரசு சாங் சீனாவைத் தாக்க வேறுபட்ட வழிகளை எதிர்பார்த்துக் கொண்டிருந்தது. தாய் வியட் தலைநகரமான தாங் லாங்கை (தற்போதைய ஹனோய்) மங்கோலியத் தளபதி உரியங்கடை வெற்றிகரமாக கைப்பற்றினார். பிறகு 1259 ஆம் ஆண்டு வடக்கு நோக்கி திரும்பி சாங் அரசமரபின் மீது படையெடுத்தார். இப்படையெடுப்பு  தற்கால குவாங்சி என்ற இடத்தில் நடைபெற்றது. ஒருங்கிணைக்கப்பட்ட மங்கோலிய தாக்குதலின் ஒருபகுதியாக இந்த படையெடுப்பு நடைபெற்றது. மோங்கே கான் தலைமையிலான ராணுவம் சிச்சுவான் மாகாணத்தைத் தாக்கியது. மற்ற மங்கோலிய ராணுவங்கள் தற்கால சாண்டோங் மற்றும் ஹெனன் ஆகிய பகுதிகளை தாக்கின. 

இரண்டாவது மற்றும் மூன்றாவது படையெடுப்புகள் யுவான் அரசமரபின் குப்லாய்கானின் ஆட்சியின்போது நடைபெற்றன.  அந்த நேரத்தில் மங்கோலியப் பேரரசு நான்கு வெவ்வேறு பகுதிகளாக பிரிந்திருந்தது. அவற்றில் யுவான் அரசமரபு வலிமையானதாகவும் பெரியதாகவும் இருந்தது. இந்த படையெடுப்புகள் 1285 ஆம் ஆண்டில் நிலத்தில் மங்கோலியர்களுக்கு ஏற்பட்ட பெரிய தோல்வியாக அமைந்தது. மேலும் 1288 ஆம் ஆண்டில் மங்கோலிய கடற்படையானது அழிந்தது. எனினும் திரான் அரசமரபு மற்றும் சம்பா ராச்சியம் ஆகிய இரண்டுமே பெயரளவில் யுவான் அரசமரபின் உயர்நிலையை ஒத்துக்கொண்டன. மேற்கொண்டு சண்டைகளைத் தவிர்க்க கப்பம் கட்ட ஒத்துக் கொண்டன.

உசாத்துணை
---------

1. ↑  Tansen Sen - The Yuan Khanate and India: Cross-Cultural Diplomacy in the Thirteenth and Fourteenth Centuries, pp. 305
2. ↑  Rossabi, Morris (2009). *Khubilai Khan: His Life and Times*. University of California Press. பக். 27. பன்னாட்டுத் தரப்புத்தக எண்:978-0520261327.
3. ↑  Buell, P.D.. "Mongols in Vietnam: end of one era, beginning of another". *First Congress of the Asian Association of World Historians 29–31 May 2009 Osaka University Nakanoshima-Center*.
4. ↑  Bulliet, Richard; Crossley, Pamela; Headrick, Daniel; Hirsch, Steven; Johnson, Lyman (2014-01-01) (in en). *The Earth and Its Peoples: A Global History*. Cengage Learning. பன்னாட்டுத் தரப்புத்தக எண்:9781285965703. .
**மேல் நுபியா** என்பது நுபியாவின் தெற்கு பகுதி ஆகும். இது நைல் நதியின் நீரோட்டத்தில் எதிர் திசையில் அமைந்துள்ளது. நைல் நதி வட திசை நோக்கி பாயும் நதி எனவே, மேட்டு நிலமான தென் பகுதியில் இருந்து பாய்வதால் இந்த பகுதி மேல் நுபியா என அழைக்கப்படுகிறது. மேல் நுபியா பகுதி தெளிவான வரையரையின்றி அமைந்துள்ளது. இது கீழ் நுபியா பகுதியை விட மேட்டு பகுதி ஆகும்.

புவியியல் அணுகுமுறை
-------------------

**நைல் நதிக்கரையில் அமைந்த மேல் நுபியா**
புவியியல் ரீதியாக மேல் நுபியா நைல் நதியின் இரண்டாவது மற்றும் ஐந்தாவது கரையின் இடைப்பட்ட பகுதியில் அமைந்துள்ளது. சில நேரங்களில் இரண்டாவது மற்றும் மூன்றாவது நைல் நதி கரையிக்கு உட்பட்ட பகுதி நடு நுபியா என அழைக்கப்படுகிறது மேலும் இதன் தொடர்ச்சியாக மூன்றாவது நைல் நதிக் கரையில் இருந்து தெற்கே மேல் நுபியா என ஏற்கப்படுகிறது. அரசியல் ரீதியாக மேல் நுபியா தற்போதய சூடான் நாட்டின் வடக்கு மற்றும் மத்திய பகுதி ஆகும். இது கர்த்தூம் நகருக்கு தெற்கே அமைந்துள்ளது. அதாவது வெள்ளை நைல் நதி மற்றும் நீல நைல் நதி இணையும் இடத்திற்கு தெற்கே உள்ள பகுதி ஆகும்.

மேற்கோள்கள்
-----------

1. ↑  Török, László (2008). *Between Two Worlds: The Frontier Region Between Ancient Nubia and Egypt 3700 BC - 500 AD*. Brill. பக். XXI. பன்னாட்டுத் தரப்புத்தக எண்:978-90-04-17197-8. .
2. ↑   William Yewdale Adams; Nubia: Corridor to Africa; 1977; ISBN 978-0-7139-0579-3.
3. ↑  Barbara Ann Kipfer; Upper Nubia in: Encyclopedic Dictionary of Archaeology; 2000; isbn 978-0-306-46158-3.
**வேட்டையாடிய பிரான் கோயில்** அல்லது **பேட்ராய சாமி கோயில்** (பேட்டே என்ற கன்னட சொல்லுக்கு வேட்டை என்று பொருள்) என்பது கிருட்டிணகிரி மாவட்டம், தேன்கனிக்கோட்டையில் உள்ள கோயிலாகும். இக்கோயில் சுமார் 1500 ஆண்டுகள் பழமையானது என்று கருதப்படுகிறது. இந்த கோவிலை பற்றிய சிறப்புகளை ஸ்கந்த புராணம் எனும் நூலில் 8-ஆம் அத்தியாத்தில் குறிப்பிட்டப்பட்டுள்ளது.

தலவரலாறு
--------

சுமார் 3000 வருடங்களுக்கு முன்பு கண்வ முனிவர் தவம் செய்தபோது தேவகண்டன் என்ற அரக்கன் புலியுருவில் வந்து அவர் தவத்துக்கு இடையூறு செய்தான். அப்போது கண்வ முனிவர் பெருமாளை வேண்டினார். பெருமாள் கண்வ முனிவர் முன் தோன்றி "டெங்கனி" என்ற கட்கத்தை கொண்டு தேவகண்டன் என்ற அரக்கனை வேட்டையாடி கொன்றதால் இங்குள்ள பெருமாளுக்கு 'வேட்டையாடிய பிரான்' எனப் பெயர் பெற்றதாக தலவரலாறு கூறுகிறது.

தேன்கனிக்கோட்டை என பெயர் வரக் காரணம் பெருமாள் 'டெங்கனி' என்ற கட்கத்தை கொண்டு வதம் செய்ததால் டெங்கனிபுரம் என்ற பெயர் வந்ததாகவும் பின் டெங்கனிபுரத்தில் இருந்த தரை கோட்டையால் டெங்கனிக்கோட்டை என்ற பெயர் பெற்றதாகவும் அதன் பின் அந்த பெயர் மருவி தேன்கனிக்கோட்டை என்று தற்போது அழைக்கப்படுகிறது.

மங்கலாசாசனம்
------------

இத்திருப்பதிக்கு ஏற்றம் செய்து உபந்யாச ரத்னேயாதி அநேகபிருதாந்திகரான வித்வான் பூவராஹாச்சார்ய சுவாமிகள் மங்களாசாசனம் செய்திள்ளார்.

கோயிலின் அமைப்பு
----------------

வேட்டையாடிய பிரான் ஸ்ரீதேவி, பூதேவி உடன் காணப்படுகிறார். இராமர், லட்சுமணன், சீதை, அனுமான் ஆகியோருக்கும் தனிச்சந்நிதி அமைந்துள்ளது. ஆனுமாருக்கு தனிச் சன்னதியும் உள்ளது. 

வேணுகோபாலன், ருக்மிணி, சத்யபாமா உடன்சந்நிதியில் காணப்படுகின்றார். ஆழ்வார்கள் சன்னதியும், இராமானுசருக்கு ஒரு தனி சன்னதியும் உள்து.

திருவிழா
--------

இக்கோயிலில் கன்னட பஞ்சாங்கத்தின்படி திருவிழாக்கள் நடத்தப்படுகின்றன. ஆண்டுதோறும் தமிழ் மாதமான சித்திரையில் தேர்த்திருவிழா சிறப்பாக கொண்டாடப்படுகிறது. தமிழ்நாடு, கர்நாடக, ஆந்திர பிரதேசம், மகாராஷ்டிர என பல்வேறு மாநிலங்களிலிருந்து பல்லாயிரக்கணக்கான மக்கள் விழாவில் கூடுகின்றனர். கிருஷ்ண ஜெயந்தியன்று திருமஞ்சன உற்சவம் நடக்கிறது.மறுநாள் உறியடி உற்சவம் நடக்கிறது.

குறிப்புகள்
-----------

1. ↑  தென்பெண்ணை ஆற்றங்கரைக் கிருஷ்ணகிரி மாவட்ட வரலாறு பகுதி.1 ,தேன்கனிக்கோட்டை வேட்டராயன் கோயில்- பேராசிரியர் தி.கோவிந்தன்
2. ↑
3. ↑   *திருக்கோயில்கள் வழிகாட்டி கிருஷ்ணகிரி மாவட்டம்*. தர்மபுரி: தமிழ்நாடு அரசு இந்து சமய அறநிலையத்துறை. 2014 ஆகத்து. பக். 49-53.
**சிற்றரத்தை** (Alpinia officinarum) என்பது சீனாவைத் தாயகமாகக் கொண்ட ஓர் இஞ்சிக் குடும்பத் தாவரமாகும். இது தென்கிழக்கு ஆசிய நாடுகளிற் பயிரிடப்படுகிறது. ஆசியாவில் இது சமையற் பொருளாகப் பயன்படுத்தப்படுகிறது.

மருத்துவக் குணங்கள்
-------------------

சிற்றரத்தை ஒரு வலி நிவாரணி. சளி, இருமலைக் குணப்படுத்தும். மூட்டு வாத வீக்கத்தைக் குணப்படுத்தும். வயிற்றுப் புண்ணைக் குணப்படுத்தும். தொண்டைப் புண்ணைக் குணப்படுத்தும்.

மற்ற பயன்கள்
------------

பண்டைய ஐரோப்பாவில் சிற்றரத்தை ஒரு நறுமணப்பொருளாகப் பயன்படுத்தப்பட்டது. தற்பொழுதும் கிழக்கு ஐரோப்பாவில் பயன்படுத்தப்படுகிறது.

இந்தியாவில் சிற்றரத்தையைக் கசாயமாகவும் வாசனைத் திரவியமாகவும் பயன்படுத்துவர். மற்ற ஆசிய நாடுகளில் கறிகள், பானங்கள் மற்றும் ஜெல்லிகளில் சிற்றரத்தை பயன்படுத்தப்படுகிறது.

அடிக்குறிப்புகள்
----------------

1. ↑  Gualtiero Simonetti (1990). Stanley Schuler. ed. *Simon & Schuster's Guide to Herbs and Spices*. Simon & Schuster, Inc. பன்னாட்டுத் தரப்புத்தக எண்:0-671-73489-X. .
2. ↑  Grieve, M. "Galangal". From *A Modern Herbal*, 1931.

வெளி இணைப்புகள்
---------------

* கபத்தை விரட்டும் சிற்றரத்தை, டாக்டர் வி.விக்ரம் குமார்
* Alpinia officinarum Hance
* 高良薑, Lesser Galangal Rhizome, Gao Liang Jiang
**மேல்காங்கேயன் குப்பம் அங்காள பரமேஸ்வரி அம்மன் கோயில்** தமிழ்நாட்டில் கடலூர் மாவட்டம், மேல்காங்கேயன் குப்பம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் அங்காளபரமேஸ்வரி அம்மன் சன்னதியும், 1) பாவடைராயன் 2) வீரன் 3) முருகன் 4) விநாயகர் உபசன்னதியும் உள்ளன. இங்குக் கோயில் தேர் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் இரண்டு காலப் பூசைகள் நடக்கின்றன. பங்குனி மாதம் அமாவாசை விழா முக்கிய திருவிழாவாக நடைபெறுகிறது. பங்குனி மாதம் அமாவாசை விழா தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**வேத தத்துவ தரிசனங்கள்** எனப்படுபவை வேதங்களை அடிப்படையாகக் கொண்ட தத்துவ நோக்குகள் ஆகும். *விடயங்களை நோக்கும் வழிகள்* எனப் பொருள்படும் *தரிசனங்கள்* ஆறு வகைகளாக உள்ளன. இவற்றை, உண்மைப் பொருள் பற்றிய ஆறு விதமான விளக்கங்கள் எனக் கூறலாம். இவை ஒவ்வொன்றும், பல்வேறு காலப்பகுதிகளிலும் எழுதப்பட்ட வேதப் பகுதிகளில் சிதறிக்கிடக்கும் கருத்துக்களை, தங்களுக்கேயுரிய முறைகளில் ஒழுங்கு படுத்தியும், ஒருமுகப்படுத்தியும் தருகின்றன. இந்த ஒவ்வொரு பிரிவையும் நிறுவியவர்களாக அறியப்படும் ரிஷிகள், இவற்றுக்குரிய "சூத்திர நூல்களையும்" இயற்றியுள்ளார்கள். இவைகளை ஆத்திக அலலது வைதிக தர்சனங்கள் என்பர்.

ஆறு ஆத்திக அல்லது வைதிக தரிசனங்கள் (Vedic Systems or Homogeneous Systems)
-------------------------------------------------------------------------

ஆறு வேத தரிசனங்களும் அவற்றின் நிறுவனர்களும் பின்வருமாறு:

1. நியாயம் - கௌதமர்
2. வைசேடிகம் - கணாதர்
3. சாங்கியம் - கபிலர்
4. யோகம் - பதஞ்சலி
5. மீமாம்சை (பூர்வ மீமாம்சை) - ஜைமினி
6. வேதாந்தம் (உத்தர மீமாம்சை) - பாதராயணர்

இவற்றுக்கு இடையிலான ஒற்றுமைகளைக் கருத்திற்கொண்டு இந்த ஆறு தரிசனங்களும், இரண்டிரண்டாகச் சேர்த்து மூன்று தொகுதிகளாகப் பிரிக்கப்பட்டுள்ளன. அவை பின்வருமாறு:

1. நியாயம் - வைசேடிகம்
2. சாங்கியம் - யோகம்
3. மீமாம்சை - வேதாந்தம்

நான்கு நாத்திக அல்லது அவைதிக தர்சனங்கள் (Non-Vedic or Heterogeneous System)
---------------------------------------------------------------------------

நான்கு நாத்திக அல்லது அவைதிக தரிசனங்களும் அவற்றை நிறுவியவர்களும் பின்வருமாறு:

* சார்வகம் எனும் உலகாயதம்
* ஆசீவகம்
* மூவகைச் ஜைனம் = 1 திகம்பரர், 2 சுவேதாம்பரர், 3 யாபனியம் -- மகாவீரர்
* நால்வகை பௌத்தம் = ஈனயான பௌத்தப் பிரிவுகள் 1 சௌத்திராந்திகம் 2 வைபாடிகம் ; மகாயான பௌத்த பிரிவுகள் 3 மாத்தியமிகம் 4 யோகசாரம் -- கௌதம புத்தர்
**தாண்டவராயர்** சென்னையை அடுத்துள்ள வில்லிப்பாக்கத்தில் பிறந்தவர். தமிழ் ஆர்வம் கொண்ட இவர் நீதிபதியாகவும் பணிபுரிந்துள்ளார்.

கல்வியும் பணிகளும்
------------------

உழலூர் வேலப்ப தேசிகர், வரதப்ப முதலியார், வடுகநாதத் தம்பிரான் முதலியோரிடத்துத் தமிழ் பயின்றுள்ளார். ஆங்கிலம், தெலுங்கு, கன்னடம், இந்துஸ்தானி, மராத்தி, சமஸ்கிருதம் முதலான மொழிகளைக் கற்றவர். மகாவித்துவான் இராமநுச கவிராயர், சரவணப் பெருமாளையர் ஆகியோரிடத்துத் தமிழ் இலக்கணங்களைக் கற்று வாதிட்டார். சென்னைக் கல்விச் சங்கத்தின் தலைமைத் தமிழ்ப் புலவராக இருந்துள்ளார். 1843-இல் செங்கல்பட்டு நீதிமன்றத்தில் நீதிபதியாகப் பணியாற்றியுள்ளார்.

இயற்றிய நூல்கள்
---------------

* இலக்கண வினா விடை
* கதாமஞ்சரி
* திருத்தணிகைமாலை
* திருப்போரூர்ப் பதிகம்
* பஞ்சதந்திர கதை (மொழிபெயர்ப்பு)

பதிப்பித்த நூல்கள்
------------------

வீரமாமுனிவர் இயற்றிய சதுரகராதியின் முதல் மூன்று பகுதிகளை, 1824-ஆம் ஆண்டு அச்சிட்டு வெளியிட்டார். இலக்கணப் பஞ்சகம் (நன்னூல் மூலம், அகப்பொருள் மூலம், புறப்பொருள் வெண்பாமாலை) நூலை 1835-இல் பதிப்பித்தார். சூடாமணி நிகண்டின் முதல் பத்துப் பகுதிகளை அச்சிட்டார். சேந்தன் திவாகரத்தின் முதல் எட்டுப் பகுதிகளை அச்சிட்டு வெளியிட்டார்.

மறைவு
-----

தாண்டவராய முதலியார் 1850 ஆம் ஆண்டு இறந்தார்.

உசாத்துணை
---------

1. மயிலை சீனி. வேங்கடசாமி (2001). *பத்தொன்பதாம் நூற்றாண்டில் தமிழ் இலக்கியம்*. மெய்யப்பன் தமிழாய்வகம்.
2. இராமசாமிப் புலவர், 'தமிழ்ப் புலவர்கள் வரிசை' தாண்டவராய முதலியார்.
**மேல் மாகாண சபையின் கொடி** என்பது, இலங்கையின் ஒன்பது மாகாண சபைகளுள் ஒன்றான மேல் மாகாண சபைக்கான கொடி ஆகும். இது 1987ம் ஆண்டு ஏற்றுக்கொள்ளப்பட்டது.

அமைப்பு
-------

மேல் மாகாணக் கொடி ஒன்றினுள் ஒன்றாக அடுக்கப்பட்ட மூன்று செவ்வக வடிவங்களைக் கொண்டது. வெளிச் செவ்வகம் பச்சை நிறத்தினான கரைபோல் அமைந்துள்ளது. அதற்குள் அடுத்ததாக அமைந்திருப்பது வெள்ளைப் பின்னணியில் பச்சை, மஞ்சள், சிவப்பு ஆகிய நிறங்களாலான அலங்கார வடிவங்களைக் கொண்ட ஒரு பட்டையாகும். நடுவில் அமைந்திருப்பது கடும் சிவப்பு நிறம்கொண்ட செவ்வகம் ஆகும். இதன் நான்கு மூலைகளிலும் வெண்ணிற அரசிலைச் சின்னங்கள் உள்ளன. மேற்படி செவ்வகத்தின் நடுவில் கிடையாக வரிசையாக அமைந்த மூன்று வெள்ளை நிறத்தில் கோட்டுருவங்களாக வரையப்பட்ட வட்டங்கள் காணப்படுகின்றன. இவற்றின் நடுவில் கடுஞ் சிவப்புப் பின்னணியில், பொன்னிறத்திலான சின்னங்கள் வரையப்பட்டுள்ளன. இடப்பக்க வட்டம் மூன்று தலை நாகத்தையும், நடு வட்டம் வாளேந்திய சிங்கத்தையும், வலப்பக்க வட்டம் அன்னப்பறவையையும் கொண்டுள்ளன.

மேற்கோள்கள்
-----------



| * பா
* உ
* தொ
இலங்கை மாகாண சபைக் கொடிகள் |
| --- |
| மாகாணங்கள் | 
* மத்திய மாகாணம் (1987–இன்று வரை)
* கிழக்கு மாகாணம் (2007–இன்று வரை)
* வடமத்திய மாகாணம் (1987–இன்று வரை)
* வட மாகாணம் (2007–இன்று வரை)
* வடமேல் மாகாணம் (1987–இன்று வரை)
* சப்பிரகமுவா மாகாணம் (1987–இன்று வரை)
* தென் மாகாணம் (1987–இன்று வரை)
* ஊவா மாகாணம் (1987–இன்று வரை)
* மேல் மாகாணம் (1987–இன்று வரை)

 |
| இல்லாது போன மாகாணங்கள் | 
* வடக்கு கிழக்கு மாகாணம் (1988–2007)

 |
| 
* **Category பகுப்பு:இலங்கை மாகாண சபைக் கொடிகள்**

 |
**சிறைவாச விடுமுறை** அல்லது **பரோல்** (**Parole**), சிறைச்சாலையின் சட்டம் மற்றும் விதிகளுக்குட்பட்டு, சிறைச்சாலையில் நன்னடத்தையுடன் நடந்து கொண்ட ஒரு சிறைக்கைதியை, தன் குடும்பத்தின் முக்கிய நிகழ்வுகளில் கலந்து கொள்வதற்காக மட்டும் சிறைச்சாலையிலிருந்து வெளியே அனுமதிக்கும் தற்காலிக விடுவிப்பாகும். இந்த தற்காலிக சிறை விடுவிப்பு (பரோல்) நாட்கள், மொத்த சிறைத்தண்டனை காலத்திலிருந்து கழிக்கப்படாது. ஆனால் பரோல் விடுவிப்பு காலத்திற்கு சிறைதண்டனை காலம் நீளும்.

பொதுவாக சிறைக்கைதி சிறைச்சாலைக்கு வந்து வெளியே கலந்து கொள்ள வேண்டிய முக்கியமாக நிகழ்வுகளுக்காக மட்டும், (குறிப்பாக மரணம், திருமணம் போன்ற நிகழ்வுகளுக்கு) பரோல் விடுவிப்பு வழங்கப்படும். பரோல் விடுவிப்பு எந்த ஒரு குறிப்பிட்ட நிகழ்வு அல்லது நிகழ்வுகளுக்கு கலந்து கொள்வதற்கு அனுமதிக்கப்பட்டாரோ அவைகள் தவிர வேறு எந்த நிகழ்வுகளில் அல்லது செயல்களில் ஈடுபடக்கூடாது. பரோலில் வெளி வந்த சிறைக்கைதி, சிறைச்சாலை கூறும் குறிப்பிட்ட காவல்நிலையத்தில் அன்றாடம் சென்று கையொப்பம் இடவேண்டும். 

என்ன செயல் செய்வதற்கு சிறைவிடுப்பில் வெளியே வந்த சிறைக்கைதி, அதைத் தவிர வேறு நிகழ்ச்சிகளில் கலந்து கொண்டால், பரோல் விடுவிப்பை ரத்து செய்து மீண்டும் சிறைச்சாலையில் அடைக்கப்படுவார்.

மேற்கோள்கள்
-----------

1. ↑  "சவுதாலாவின் பரோலை ரத்து செய்தது உயர்நீதிமன்றம்: உடனே சரணடைய உத்தரவு". 2017-03-01 அன்று மூலம் பரணிடப்பட்டது. 2018-11-29 அன்று பார்க்கப்பட்டது.

வெளி இணைப்புகள்
---------------

* California Reentry Program - Helping parolees re-enter society
* Term to Life Prisoner Support
* How Parole Board hearings work (Directgov, England and Wales)
* Community Corrections (Probation and Parole)
**மெசயின் பரிசு** என்பது அமெரிக்க சிறுகதை எழுத்தரான ஓஹென்றி எழதியது.

நூலின் விவரம்
-------------

இவருடைய சிறுகதைகள் நியூயார்க் நகரில் வசிக்கும் சாதாரண நடுத்தர மக்களின் வாழ்க்கை நிகழ்ச்சிகளை கதைக்கருவாகக் கொண்டு அவர்களின் வாழ்க்கையில் நடைபெறும் சிறுசிறு நிகழ்வுகளையும் அதற்கு திடீர் திருப்பங்களையும் எதிர்பாராத முடிவுகளையும் கொண்டிருக்கும். மெசயின் பரிசு சிறுகதை அன்பான கணவன் மனைவி இருவரும் ஒருவர் மற்றொருவருக்கு கிறித்துமசு பரிசு கொடுப்பதற்காக தன்னிடம் உள்ள சிறந்த பொருளை தியாகம் செய்ததைப் பற்றி கூறுகிறது.

### நூலின் சுருக்கம்

டெல்லா தன் கணவருக்கு கிறுத்துமசு பரிசு கொடுக்க பணம் இல்லாததால் அவளிடம் உள்ள விலை மதிக்க முடியாத நீண்ட கூந்தலை விற்று தன் கணவருக்கு அழகான கைக்கடிகாரச்செயினை வாங்குகிறாள். அவளுடைய கணவன் ஜிம் தன் மனைவி டெல்லாவிற்கு கிறித்துமசு பரிசு வாங்க பணம் இல்லாததால் தன்னுடைய ஆடம்பரமான கைக்கடிகரத்தை விற்று டெல்லாவின் நீளமான முடியை அழகுபடுத்துவதற்காக ஆமை ஓட்டினால் செய்யப்பட்ட அழகிய சீப்புகளை வாங்கி வருகிறான்.

#### நூலின் சாரம்சம்

ஒ.ஹென்றி
மெசய் என்பவர்கள் மிகச்சிறந்த அறிவாளிகள். மாட்டுத்தொழுவத்தில்பிறந்த யேசு பிரானுக்கு பரிசுகள் கொடுத்து கிறுத்துமசு பரிசு கொடுக்கும் மரபினைக் கண்டு பிடித்தவர்கள். ஆதலால் ஜிம் டெல்லா இருவரும் தன்னலமற்ற அன்பினால் தங்களிடம் உள்ள பொக்கிசங்களை ஒருவர் மற்றொருவருக்கு தியாகம் செய்ததால் இவர்களுடைய பரிசுகளும் மெசயின் பரிசுகளுக்கு சமமாக ஓ ஹென்றி கருதுகிறார்.


1. ↑
2. ↑
**மேல்கழனி தர்மராஜா வகையறா கோயில்** தமிழ்நாட்டில் திருவள்ளூர் மாவட்டம், மேல்கழனி என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பதினெட்டாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் திரௌபதியம்மன் தர்மராஜா சன்னதியும், திரௌபதியம்மன், தர்மராஜா, கிருஷ்ணமூர்த்தி உபசன்னதிகளும் உள்ளன. இங்குக் கோயில் குளம், கோயில் தேர் போன்றவை உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை நடக்கின்றது. சித்திரை மாதம் தேர் திருவிழா முக்கிய திருவிழாவாக நடைபெறுகிறது. சித்திரை மாதம் தேர் திருவிழா தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
### வகைப்பாடு

அரிஸ்டோலோக்கியா கிராண்டிபுளரா
 ஈ பிடிக்கும் பெரிய செடி
தாவரவியல் பெயர் : *அரிஸ்டோலோக்கியா கிராண்டிபுளரா* **Aristolochia grandiflora**

  

குடும்பம் : **அரிஸ்டோலோக்கேசியீ** (Aristolochacea)

  

இதரப் பெயர் : **பெலிக்கான் மலர்** (Pelican Flower) வாத்து மலர் (Swan Flower)
பிசாசு மலர் (Goose Flower) ஈ பிடிக்கும் பெரிய செடி ஆடு தீண்டாபாணை

### செடியின் அமைவு

படர்ந்து வளரும் கொடி. இலை இதய வடிவத்தில் இருக்கும். இக்கொடியில் பெரிய பூக்கள் வருகின்றன. பூ பறவையின் கழுத்து போல் வளைந்து இருக்கும். பார்ப்பதற்கு பெலிகான் பறவை ஓய்வு எடுக்கும் போது எப்படி இருக்குமோ அது போல் உள்ளதால் இதற்கு **பெலிக்கான் மலர்** என்று பெயர்.

### பூவின் அமைவு

இப்பூவின் வெளிப்பகுதி அகன்று இதய வடிவத்திலும், வளைந்து விளிம்பு ஊதா சிவப்புடன் கூடிய நரம்புகள் உடையது. இப்பூ 1½ அடி (50 செ.மீ) விட்டமும் 3 அடி நீளத்திற்கு மேல் வாலும் தொங்கிக் கொண்டிருக்கும்.
ஒரே பூவில் கேசரமும், சூலகமும் இருந்தாலும் சூலகம் முன்னாடி முதிர்ச்சியடைகிறது. பூ இதழ்கள் குழாய் வடிவமானது. இதனுள் ஈட்டி போன்ற முடிகள் கீழ்நோக்கி வளைந்திருக்கும். பூவின் வாசனையால் ஈக்கள் எதிளில் உள்ளே சென்று விடும். ஈக்கள் வெளியே வர முயன்றால் ஈட்டி போன்ற முடி குத்திவிடும். ஆகையால் ஈக்கள் வெளியே வர முடியாமல் உள்ளேயே சுழன்று கொண்டிருக்கும். இந்தக் காலத்தில் மகரந்தப்பைகள் ஈ மீது ஒட்டிக்கொள்ளும். மகரந்தச் சேர்க்கை முடிந்தவுடன் ஈட்டி முடிகள் வற்றிவிடும். இப்போது ஈ மலரைவிட்டு வெளியேறி வேறொரு பூவுக்குச் செல்லும்.

### காணப்படும் பகுதிகள்

இச்செடிகள் தென் அமெரிக்கா மற்றும் மேற்கு இந்தியத் தீவுகளில் அதிகம் உள்ளது.

மேற்கோள்
--------

| 1 || சிறியதும் - பெரியதும்  || அறிவியல் வெளியீடு || ஜூன் 2001


1. ↑   *சிறிதும் - பெரியதும்*. அறிவியல் வெளியீடு. .